
	Циљ предмета
Упознавање студената са фундаменталним и практичним знањима у области биологије и хумане генетике. Усвајање знања о структури и функцији ћелије, основама молекуларне биологије,
репродукцији, организацији и експресији хуманог генома, као и о процесу наслеђивања, на молекуларном нивоу, хромозомском нивоу, нивоу јединке и популације.

	Исход предмета
По завршетку наставе из предмета Биологија са хуманом генетиком, од студента се очекује да поседује основна знања о: структури и функцији ћелије и ћелијских органела; разликама између прокариотске и еукариотске ћелије; транспорту кроз ћелијску мембрану; биолошки важним елементима и једињењима ћелије; основама молекуларне биологије (типовима нуклеинских киселина, репликацији, транскрипцији, транслацији, контроли генске експресије); ћелијском циклусу и врстама ћелијске деобе; гаметогенези; структури и грађи генетичког материјала; механизмима настанка мутација; механизмима поправке грешака у наследном материјалу; најважнијим цитогенетичким техникама; основним техникама рекомбинантне ДНК; биологији матичних ћелија; механизмима наслеђивања код људи; генетичкој основи имунолошких способности; генетичкој основи канцера. Од студента се, такође, очекује да располаже следећим вештинама: анализа и утврђивање појединих фаза митозе и мејозе; анализа сперматогенезе и оогенезе; култивација ћелија и израда препарата хромозома; анализа хромозома бојених најчешће коришћеним техникама за бојење хромозома; анализа кариотипа са нумеричким аберацијама; анализа кариотипа са структурним аберацијама хромозома; израда и анализа микроскопских препарата Barr-овог тела; израда и анализа родословних стабала; утврђивање механизма и типова наслеђивања нормалних и патолошких
особина.

	Садржај предмета
Теоријска настава
Организација ћелија прокариота и еукариота-ћелијске органеле, ћелијска мембрана, транспорт кроз мембрану, хемијски састав ћелије; Нуклеинске киселине – ДНК и РНК, репликација ДНК молекула; Синтеза протеина-транскрипција и транслација, регулација генске експресије; Ћелијске деобе- митоза и мејоза, гаметогенеза-сперматогенеза и оогенеза; Хромозоми еукариота; Једарни и митохондријални геном; Генетичке рекомбинације; Генетички инжењеринг – технологија рекомбинантне ДНК; Матичне ћелије; Нумеричке аберације хромозома – полиплоидије и анеуплоидије; Структурне аберације хромозома – делеције, дупликације, инверзије и транслокације хромозома; Генске мутације-врсте и механизам настанка; Типови наслеђивања код човека – аутозомно и везано за полне хромозоме, полигенско и мултифакторско наслеђивање; Детерминација пола код човека, поремећаји полности; Генетички механизми имунолошких способности; Имуногенетика крвних група; Генетичке основе канцера; Популациона генетика.
Практична настава
Основне карактеристике грађе прокаритоске и еукаритоске ћелије; Грађа ДНК и РНК; Анимација репликације ДНК и израда проблемских задатака из базне комплементарности; Анимација процеса транскрипције и транслације; Митоза и мејоза, гаметогенеза; Хумани кариотип. Основне методе у цитогенетици; Генетичке рекомбинације, мапирање гена посредством кросинг овера –израда проблемских задатака; Генетички инжењеринг; Типови и апликација матичних ћелија; Нумеричке аберације хромозома-израда проблемских задатака; Структурне аберације хромозома – израда проблемских задатака; Генске мутације – методе молекуларне биологије у детекцији генских мутација; Типови наслеђивања код људи – израда и анализа родословног стабла; Барово тело;
Мапирање гена на Х и Y хромозому; Имуногенетика крвних група – израда проблемских задатака; Контрола и превенција малигних болести; Популациона генетика – израда проблемских задатака.

	Литература
· Diklić V, Kosanović M, Dukić S, Nikoliš J. Biologija sa humanom genetikom. Beograd: Grafopan; 2001.
· Milošević-Đorđević O. Principi kliničke citogenetike. Kragujevac: Medicinski fakultet; 2010.
· Ljujić B, Gazdić Janković M, Bojić S, Stojković M. Uvod u biologiju matičnih ćelija. Kragujevac: Fakultet medicinskih nauka Univerziteta u Kragujevcu; 2018.
· Todorović M, Todorović D. Biološki tragovi i analiza molekula DNK. Kragujevac: Fakultet medicinskih nauka Univerziteta u Kragujevcu; 2019.

	Број часова активне наставе: 45
	Теоријска настава: 30
	Практична настава: 15

	Методе извођења наставе
Настава се изводи кроз предавања и практичан рад у малој групи.

	Оцена знања (максимални број поена 100)

	Предиспитне обавезе
	поена
	Завршни испит
	поена

	активност у току предавања
	15
	писмени испит
	

	практична настава
	15
	практични испит

